Príloha č. 8 - Požiadavky na vypracovanie Cyklogramu

Verejný obstarávateľ vyžaduje, aby uchádzač do ponuky vypracoval harmonogram (cyklogram) z dôvodu špecifickosti predmetu zákazky – rekonštrukcie električkovej trate v mestskej zástavbe, ktorá si vyžaduje osobitné stavebné postupy (napr. nemožnosť súčasného uzatvorenia všetkých priecestí naraz a pod.). Uvedená požiadavka má za cieľ získať informácie o postupe výstavby, ktorý navrhuje uchádzač a zároveň má preveriť schopnosti uchádzača realizovať dielo v čase.

Verejný obstarávateľ má záujem v rámci priebehu verejnej súťaže získať predbežné informácie, ako uchádzač uvažuje realizovať stavebné práce a akým spôsobom chce dosiahnuť stanovené míľniky. Rovnako prostredníctvom cyklogramu preverí, s akými predpokladmi a činnosťami uvažuje uchádzač, ako ich plánuje využiť, v akom smere plánuje pracovať (začiatok a koniec), aký predpokladá počet pracovníkov, strojov a technológií a podobne.

Uchádzač je povinný vypracovať cyklogram na základe technických požiadaviek na predmet zákazky uvedených nižšie.

Predložené informácie a podklady budú tvoriť základ pre nastavenie a plánovanie náhradnej dopravy. Na základe uvedených informácií verejný obstarávateľ predbežne rezervuje kapacity potrebné pre vykonávanie náhradnej autobusovej a trolejbusovej dopravy Dopravného podniku Bratislava, ktorú bude nevyhnutné vykonávať počas modernizačných prác.

Z vypracovaného cyklogramu predloženého v ponuke bude úspešný Uchádzač vychádzať pri zostavovaní základného harmonogramu prác, ktorý je Zhotoviteľ ako úspešný uchádzač povinný predložiť Objednávateľovi pri uzatváraní tejto Zmluvy podľa § 56 ods. 5 a 7 Zákona o verejnom obstarávaní podľa Požiadaviek na vypracovanie harmonogramu uvedených v Zväzok 3 Časť 1 Súťažných podkladov. Cyklogram predložený v ponuke bude teda tvoriť základ, ktorý úspešný uchádzač pred uzatvorením zmluvy aktualizuje a rozpracuje do základného harmonogramu. Zhotoviteľ je pri vypracovaní Cyklograme povinný dodržať termíny Míľnikov, ktorých vecný rozsah je bližšie špecifikovaný v čl. 2.3.2.2 Zväzku 3 Časť 1 Súťažných podkladov.

Cyklogramy predložené v ponuke je Zhotoviteľ povinný aktualizovať podľa podčlánku 8.3 Osobitné zmluvné podmienky (Časť Zväzok 2 súťažných podkladov),v ktorých upraví časovú postupnosť výstavby jednotlivých stavebných objektov uvedených v pôvodnom cyklograme vzhľadom na svoje technologické zariadenia, stroje a materiály atď., pričom je povinný  dodržať verejným obstarávateľom stanovenú Lehotu výstavby a lehoty ukončenia Míľnikov uvedených v Prílohe k ponuke. Cyklogram musí zohľadniť Dátum začatia prác oznámený verejným obstarávateľom podľa podčlánku 8.1 Osobitné zmluvné podmienky (Zväzok 2 súťažných podkladov).

Na účely zostavenia cyklogramu verejný obstarávateľ stanovuje predpokladaný dátum Začiatku výstavby / Dátumom začatia prác na: 01.09.2026

Verejný obstarávateľ upozorňuje, že *Príloha č. 8 Požiadavky na vypracovanie Cyklogramu* je jednou z požiadaviek na predmet zákazky, čo znamená, že je povinnou prílohou, ktorá musí byť predložená v ponuke a zároveň vypracovaná v zmysle požiadaviek verejného obstarávateľa definovaných v tejto prílohe.

Uchádzačom vypracovaná príloha bude vyhodnotená komisiou na hodnotenie ponúk, ktorá posúdi, či je vypracovaná v zmysle týchto požiadaviek verejného obstarávateľa.

V zmysle [§ 55 ods. 4 písm. b)](https://www.slov-lex.sk/ezbierky-fe/pravne-predpisy/SK/ZZ/2015/343/#paragraf-53.odsek-4.pismeno-b) ZVO verejný obstarávateľ vylúči ponuku, ak ponuka nespĺňa požiadavky na predmet zákazky uvedené v dokumentoch potrebných na vypracovanie ponuky.

**Požiadavky na vypracovanie cyklogramu prác etapa Záhradnícka – Astronomická 2,496 – 4,988 (míľnik č. 2, č. 3 a č. 4)**

* Cyklogram bude v grafickom spracovaní podľa vzoru v adresári prílohy č.8
* V rámci prác budú krivkami zanesené minimálne nasledovné práce:
  + demontáž trakčného vedenia
  + demontáž súčasnej dráhy
  + odstránenie priecestí v km 3,080; 3,535; 4,260; 4,315; 4,660; 4,715
  + výkop koľajového spodku na zemnú pláň
  + stabilizácia podložia
  + realizácia nového koľajového spodku
  + realizácia PJD
  + realizácia nových priecestí v km 2,825; 3,800; 4,150; 4,660
  + montáž nových trakčných stožiarov
  + montáž nového trakčného vedenia
  + realizácia nástupísk Chlumeckého, Súmračná, Tomášikova, Herlianska, Nemocnica Ružinov, Líščie Nivy,
  + vegetačné práce
  + realizácia betónového krytu od zast. Nemocnica Ružinov po Tomášikovú ul.
* V rámci cyklogramu musí byť navrhnutá aj nasledovná postupnosť rušenia existujúcich priecestí a výstavby nových:
  + Ku zrušeniu priecestia v km 3,080 nemôže prísť skôr ako sa zrealizuje a uvedenie do prevádzky nové priecestie v km 2,825
  + Ku zrušeniu priecestia v km 3,535 nemôže prísť skôr ako sa zrealizuje a uvedenie do prevádzky nové priecestie v km 3,800
  + Ku zrušeniu priecestia v km 4,260 nemôže prísť skôr ako sa zrealizuje a uvedenie do prevádzky nové priecestie v km 4,150
  + Ku zrušeniu priecestia v km 4,715 nemôže prísť skôr ako sa zrealizuje a uvedenie do prevádzky nové priecestie v km 4,660

**Požiadavky na vypracovanie predbežného cyklogramu prác v Starom Meste v staničení 0,000 – 0,580 (míľnik č. 5)**

* **Práce na úseku, ktoré prislúchajú k Míľniku č. 5 bude možné začať a vykonávať až po vyhodnotení Míľniku č. 4. a spustení električkovej dopravy v úseku KM 2,496 – 5,200 (Etapa 1 Ružinov), zároveň treba aplikovať požiadavky Objednávateľa, ktorý stanovil termín vykonania modernizácie čase mimo prebiehajúcej výuky na vysokých školách, po súhlase Objednávateľa**
* Predbežný cyklogram bude v grafickom spracovaní podľa vzoru v prílohe
* Počas prác na tomto úseku nesmie dôjsť ku obmedzeniu premávky električiek z Vazovovej smer Trnavské mýto
* V rámci prác budú krivkami zanesené minimálne nasledovné práce:
  + demontáž trakčného vedenia
  + demontáž súčasnej dráhy mimo výhybiek na Vazovovej ulici
  + demontáž súčasnej dráhy v mieste výhybiek na Vazovovej ulici (výhybky na Vazovovej ulici smer centrum/Trnavské mýto sú súčasťou úseku 0,000 – 0,580 a ich demontáž sa môže **vykonať najskôr 60 dní pred skončením Míľnika č. 5, z dôvodu že Objednávateľ má záujem využívať funkčnú električkovú trať Vazovova – Trnavské mýto, v čo možno najdlhšom časovom rámci)**
  + výkop koľajového spodku na zemnú pláň mimo výhybiek na Vazovovej ulici
  + výkop koľajového spodku na zemnú pláň v mieste výhybiek na Vazovovej ulici
  + prekládka podzemných inžinierskych sietí pod koľajiskom
  + stabilizácia podložia
  + realizácia nového koľajového spodku mimo výhybiek na Vazovovej ulici
  + realizácia nového koľajového spodku v mieste výhybiek na Vazovovej ulici
  + realizácia PJD mimo výhybiek na Vazovovej ulici
  + realizácia PJD v mieste výhybiek na Vazovovej ulici
  + montáž nových trakčných stožiarov
  + montáž nového trakčného vedenia
  + realizácia betónového krytu PJD

**Požiadavky na vypracovanie predbežného cyklogramu prác v Starom Meste v staničení 0,580 – 0,925 (míľnik č. 6)**

* Predbežný cyklogram bude v grafickom spracovaní podľa vzoru v prílohe
* **Práce na úseku, ktoré prislúchajú k Míľniku č. 6 bude možné začať a vykonávať až po vyhodnotení Míľniku č. 5. a spustení električkovej dopravy v úseku KM 0,000 – 0,580, po súhlase Objednávateľa**
* V rámci prác budú krivkami vynesené minimálne nasledovné práce:
  + demontáž trakčného vedenia
  + demontáž súčasnej dráhy mimo križovatky Krížna x Legionárska (výhybky na Vazovovej ulici smer centrum/Trnavské mýto nie sú súčasťou tohto úseku,v čase realizácie etapy 0,580 – 0,925 budú nové výhybky na Vazovovej ulici už zrealizované)
  + demontáž súčasnej dráhy v mieste križovatky Krížna x Legionárska sa bude realizovať v 2 fázach tak, aby bol zachovaný prejazd trolejbusov resp. vykonať takú úpravu, aby komunikácia bola prejazdná
  + výkop koľajového spodku na zemnú pláň mimo križovatky Krížna x Legionárska
  + výkop koľajového spodku na zemnú pláň v mieste križovatky Krížna x Legionárska sa bude realizovať v 2 fázach tak, aby bol zachovaný prejazd trolejbusov
  + prekládka podzemných inžinierskych sietí pod koľajiskom
  + stabilizácia podložia mimo križovatky Krížna x Legionárska
  + stabilizácia podložia v mieste križovatky Krížna x Legionárska sa bude realizovať v 2 fázach tak, aby bol zachovaný prejazd trolejbusov
  + realizácia nového koľajového spodku mimo križovatky Krížna x Legionárska
  + realizácia nového koľajového spodku v mieste križovatky Krížna x Legionárska sa bude realizovať v 2 fázach tak, aby bol zachovaný prejazd trolejbusov
  + realizácia PJD mimo križovatky Krížna x Legionárska
  + realizácia PJD v mieste križovatky Krížna x Legionárska sa bude realizovať v 2 fázach tak, aby bol zachovaný prejazd trolejbusov
  + montáž nových trakčných stožiarov
  + montáž nového trakčného vedenia
  + realizácia nástupiska Krížna
  + realizácia betónového krytu PJD